tomron87/hebrew-wikipedia-sentences-corpus huggingface dataset:
מחוז לאנה-וירו הוא אחד מתוך 15 מחוזות אסטוניה ונחשב לחלק המערבי של אזור וירו האסטוני.
למחוז רצועת חוף בים הבלטי.
בתקופה הפרה-היסטורית מחוז לאנה וירו היה מיושב על ידי אסטונים מהשבטים הווירוניאנים.
עד לרפורמה המנהלית באוקטובר 2017 מנה המחוז 15 נפות, מתוכן 2 עירוניות והשאר כפריות.
אוכלוסיית המחוז היא במגמת ירידה.
בראש כל מחוז עומדת ממשלת המחוז (באסטונית: maakonnavalitsus) הנשלטת בידי מושל (maavanem), הממונה בידי ממשלת אסטוניה לקדנציה בת חמש שנים.
משנת 2014 מאוישת משרת מושל המחוז על ידי מרקו טורם (Marko Torm).
המחוז שוכן בצפון אסטוניה וגובל ב של הים הבלטי מצפון, במחוז אידה-וירו ממזרח, במחוז האריו מצפון-מערב, במחוז יארבה מדרום-מערב ובמחוז ייגבה מדרום.
המחוז מחולק ל-8 נפות בהתפלגות הבאה:
לאנדרו קסטאן דה סילבה (בפורטוגזית: Leandro Castán da Silva; נולד ב-5 בנובמבר 1986 בסאו פאולו, ברזיל) הוא כדורגלן עבר ברזילאי ששיחק בעמדת הבלם.
קסטאן חתם בקבוצה השוודית, הלסינגבורג בשנת 2007 אחרי שהות כבת שנתיים בקבוצת אתלטיקו מיניירו, הוא ערך את הופעת הליגה הראשונה שלו בליגה השוודית ב-24 בספטמבר 2007. הוא ערך 5 הופעות בסך הכל במדי הקבוצה והצליח להבקיע שער אחד, כשאת אותו שער הבקיע במסגרת הליגה האירופית כנגד הקבוצה ההולנדית פ.ס.וו.
לאחר מכן חזר לליגה הברזילאית ובילה תקופות קצרות בברוארי וקורינתיאנס.
קפיצת המדרגה בקריירה של קסטאן הגיעה כאשר הוחתם במועדון האיטלקי, רומא.
קסטאן הפך להיות חבר הרכב קבוע ב-11 של רומא, והפך לאחד מעמודי התווך בהגנה הרומאית.
את שערו הראשון במדי הקבוצה הבקיע במחזור ה-16 בניצחון 4-2 על פיורנטינה.
קסטאן ערך את הופעתו הראשונה בנבחרת הבוגרת של ברזיל במשחק ידידות כנגד נבחרת יפן באמצע חודש אוקטובר 2012.
בשנת 2014 נמצא במוחו של קסטאן המנגיומה.
בדצמבר של אותה שנה הוא עבר ניתוח, מה שגרם לו לפספס את כל יתר עונת 2014-15. הוא חזר להתאמן עונה אחת לאחר מכן.
לאנה פרייה היא שחקנית אמריקאית.
מוכרת בעיקר מתפקידה כרג'ינה מילס בסדרת הפנטזיה "עד עצם היום הזה" של רשת ABC.
פרייה נולדה וגדלה בברוקלין, ניו יורק; בתם של לדולורס וסם פרייה, שחקן בייסבול ששיחק בצעירותו בפילדלפיה פיליז.
בנוסף לאנגלית, היא גם דוברת ספרדית, שפה שלמדה כששהתה בגרנדה שבספרד בשנת 2007. היא אחייניתה של השחקנית קנדיס אזארה .
ב-28 באפריל 2013 התארסה לפרד די בלאסיו, במהלך ביקורם בכותל המערבי בישראל יחד עם שחקני הסדרה "סקנדל".
השניים התחתנו ב-5 ביולי 2014 בקולומביה הבריטית, קנדה.
+שנהסרטתפקידהערות2000Very Mean MenתרזהSpidersמרסי2003Frozen Starsליסה ואסקז2005One Last Rideאנטואנט2020גובה המיסיםפאבי2024אטלס (אנ')ולארי שפרדTBAScrapסטייסי
לאנדרי מולמו הוא כדורגלן בלגי ממוצא קונגלוזי המשחק בעמדת המגן השמאלי.
מולמו החל את הקריירה שלו במחלקת הנוער של סטנדרד לייז', ולאחר שהושאל לסנט טרוידן לשלוש עונות, שיחק גם בקבוצה הבוגרת של סטנדרד לייז' ורשם במדיה 55 הופעות.
בשנת 2008 זכה עם סטנדרד לייז' באליפות.
ב-22 ביוני 2010 חתם על חוזה לעונה אחת בבוג'הספור הטורקית, במדיה רשם 21 הופעות.
בשנת 2011 חתם לשלוש שנים בקורטרייק הבלגית, במדיה ערך 36 הופעות וכבש שער אחד.
בקיץ 2013 הגיע להיבחן במחנה האימון של בית"ר ירושלים בגרמניה והרשים את המאמן אלי כהן.
ב-6 באוגוסט 2013 חתם על חוזה לעונה אחת בקבוצה, שם שיחק עד שחרורו מהקבוצה ב-21 בינואר 2014. בהמשך חתם מולמו בקאפושוואר מליגת העל ההונגרית.
בתום אותה העונה, עם סיום חוזהו, עזב מולמו את קאפושוואר וחתם בקורטרייק מליגת העל הבלגית, אך שוחרר ממנה בסוף עונת .
בינואר חתם בולזניה שקודרה מליגת העל האלבנית.
ב-11 בפברואר 2017 ערך את הופעת הבכורה שלו בקבוצה, שהייתה גם ההופעה הראשונה שלו מזה שנה וחצי.
מולמו שיחק בכל נבחרות הנוער של בלגיה, ובמדי הנבחרת הצעירה שותף באליפות אירופה עד גיל 21 בשנת 2007. בנוסף שיחק עם הנבחרת עד גיל 23 באולימפיאדת בייג'ינג (2008).
משנת 2011 משחק מולמו בנבחרת הרפובליקה הדמוקרטית של קונגו.
לאנדנאומאבוק (באיסלנדית: Landnámabók, מילולית: "ספר היישובים") היא עבודה היסטורית איסלנדית בכתב יד, שמתארת את ההתיישבות הנורדית באיסלנד החל מהמאה ה-9 ואת תולדות משפחות המתיישבים עד המאה ה-12.
ישנם חוקרים, המייחסים את כתיבתה לכרוניקאי האיסלנדי ארי ת'ורגילסון (1148-1067).
חוקרים אחרים סבורים, שמדובר באוסף של מסמכים, שקובצו בזמני ההתכנסויות של ראשי המשפחות האיסלנדיות בת'ינגות (þing) — אסיפות עם.
לאנדנאומאבוק היא המקור החשוב ביותר הן להיסטוריה הקדומה של איסלנד והן לגנאלוגיה של העם האיסלנדי.
לאנדנאומאבוק כוללת חמישה חלקים ומעל 100 פרקים.
בחלק הראשון מסופר על גילויה של איסלנד על ידי הנורדים.
שאר חלקי העבודה מונים את המתיישבים באי לפי הסדר הגאוגרפי של נחלותיהם, כאשר התיאור מתחיל במערב ומסתיים בדרום.
בלאנדנאומאבוק נמנים שמותיהם של 435 גברים, רובם ממוצא נורווגי, שהיו הראשונים להתיישב באי בשנים 930-874. בנוסף, מסופר היכן כל אחד מהם התיישב, מצוינים גבולות נחלתו (היישובים), מי היו אבותיו, וצאצאיו עד המאה ה-12. מרבית המתיישבים מגל ההגירה הראשון, הקימו נחלות בדרום-מערב ובצפון האי.
בסך הכל, העבודה מתארת מעל 3,000 בני אדם ו-1,400 יישובים.
היא כוללת אירועים חשובים בחיי המתיישבים — כציבור וכמשפחות — במאות ה-11-9. לפעמים, לתיאורים הגנאלוגיים וההיסטוריים, נלווים אנקדוטות.
לאנדנאומאבוק שרדה עד ימינו בחמישה כתבי יד:
סטורלובוק (Sturlubók), שנערכה על ידי סטורלה ת'ורדארסון בין השנים 1280-1275. הגרסה היחידה, שהשתמרה במלואה
האוקסבוק (Hauksbók), שנערכה על ידי האוק ארלנדסון בין השנים 1308-1306. מבוססת על סטורלובוק ועל גרסה נוספת, אבודה, של סטירמיר קאוראסון
מלאבוק (Melabók), שנערכה בשנת 1313. השתמרה בצורה המקוטעת ביותר בין הגרסאות — על גבי שתי פיסות קלף, אך נחשבת לגרסה הנאמנה ביותר למקור
ת'ורדארבוק (Þórðarbók), שנערכה במאה ה-17 על ידי ת'ורדור יונסון
סקארדסאורבוק (Skarðsárbók), שנערכה בשנת 1636 על ידי ביורן יונסון
לאנדו קלריסיאן הוא דמות בזיכיון המדיה "מלחמת הכוכבים".
הוא היה חבר של האן סולו להימורים בטטואין, והבעלים הקודם של המילניום פלקון ולפני עלילת הסרט "תקווה חדשה" הם נפרדו, ולאנדו הקים את עיר העננים, עיר כרייה שנמצאת בפלנטה בספין.
בבספין לוק סקייווקר ערך עם דארת' ויידר את הקרב שבו לוק איבד את ידו הימנית בסרט האימפריה מכה שנית.
בסרט "שובו של הג'דיי" לאנדו עבר לצד של המורדים, ועזר לחלץ את האן סולו מג'אבה ההאט ופוצץ את כוכב המוות השני.
בסרט התשיעי, "עלייתו של סקייווקר", לאנדו מציל את ריי וחבריה מחיילי המסדר הראשון.
כשמציעים לו להצטרף למחתרת הוא מסרב.
בהמשך הוא חוזר לבסיס המורדים, מנחם את פו ששבור ממותה של ליאה ומגייס אנשים נוספים למלחמה האחרונה נגד צבא המשחתות של פלפטין.
לאנדרו דניאל אלן גונסאלס פארדס (בספרדית: Leandro Daniel Alan Gonzáles Paredes, נולד ב-29 ביוני 1994) הוא כדורגלן ארגנטינאי המשחק בעמדת הקשר בבוקה ג'וניורס ובנבחרת ארגנטינה.
פארדס ערך את הופעת הבכורה שלו בבוקה ג'וניורס ב-6 בנובמבר 2010 בניצחון החוץ 0–2 על ארחנטינוס ג'וניורס.
ב-19 ביולי פארדס הושאל לרומא מבוקה ג'וניורס עם אופציית רכישה.
חודשיים לאחר מכן הוא ערך את הופעת הבכורה שלו במדי רומא כאשר נכנס כמחליף בניצחון הבית 0–2 על הלאס ורונה.
ב-8 בפברואר 2015 כבש פארדס את שערו הראשון בקבוצה בניצחון 1–2 על קליארי.
ביוני 2015 רומא הודיעה על מימוש אופציית הרכישה והחתימה את פארדס בעבור 6 מיליון אירו.
ביולי 2017 הוחתם בזניט סנקט פטרבורג הרוסית ל-4 שנים, תמורת 23 מיליון יורו.
את שערו האירופי הראשון הבקיע פארדס ב-7 בדצמבר במסגרת הליגה האירופית בניצחון החוץ 1–3 נגד ריאל סוסיאדד.
לאחר שמועות רבות על התעניינות בו מצד מילאן וצ'לסי, ב-24 בינואר 2019 נודע כי חתם בפריז סן-ז'רמן מליגת העל הצרפתית תמורת 47 מיליון יורו.
ב-31 באוגוסט 2022 הושאל פארדס ליובנטוס לעונה אחת עם אופציית רכישה.
ב-16 באוגוסט 2023 פארדס חתם לשנתיים ברומא עם אופציה לעונה נוספת.
ב-10 ביולי 2025 חזר הביתה וחתם ל-3 שנים בבוקה ג'וניורס.
לאנדרו ז'ואקים ריביירו (בפורטוגזית: Leandro Joaquim Ribeiro; נולד ב-13 בינואר 1995) הוא כדורגלן ברזילאי המשחק בטג'אן חנא סיטיזן בעמדת החלוץ.
לאנדרו התחיל את הקריירה שלו באינטרנסיונל.
ב-29 במאי 2014 ערך את הופעת הבכורה שלו בקבוצה הבוגרת במשחק הליגה נגד שאפקואנסה.
בקיץ הושאל לארוקה מליגת העל הפורטוגזית בה שיחק עד ינואר של אותה עונה.
בינואר חתם בדילה גורי מליגת העל הגאורגית.
ב-5 במרץ 2017 ערך את הופעת הבכורה שלו בקבוצה בתיקו 0-0 נגד צ'יחורה סצ'חרה.
ב-12 באפריל 2017 הבקיע צמד בתיקו 3-3 נגד לוקומוטיב טביליסי, שערים אלו היו גם שערי הבכורה שלו לאנדרו בקריירה.
ב-14 ביולי 2017 הושאל במכבי נתניה עד לסיום העונה עם אופציה לשלוש שנים נוספות.
ב-21 בדצמבר 2017 חתם בשריף טירספול מליגת העל המולדובית.
בינואר , לאנדרו חתם בסיאול א-לנד.
אנדרס לאנדרו קסטייאנוס סרנו (בספרדית: Andrés Leandro Castellanos Serrano) הוא כדורגלן קולומביאני במשחק בעמדת השוער בקבוצת אינדפנדיינטה סנטה פה מהליגה הבכירה.
שיחק בין השנים 2000-2010 בקוקוטה דפורטיבו עם הפסקות קצרות בקבוצות פומאס דה קסנרה ודפורטיבו פריירה.
ברוב הזמן שיחק כשוער מחליף והשיג את תואר האליפות הראשון שלו ב-2006 כאשר קוקוטה דפורטיבו הדהימה את כולם כשזכתה באליפות הקלאוסורה.
הוא אומנם לא היה השוער הראשון של הקבוצה אלא מחליפו של רובינסון ספאטה, אבל היה חלק מהסגל שרשם הישג שיא בגביע ליברטדורס 2007 כאשר קוקוטה, תחת המאמן חורחה ברנל, הגיעה לחצי הגמר והודחה על ידי בוקה ג'וניורס.
לטורניר היבשתי של 2008 כבר היה קסטייאנוס השוער הראשון של הקבוצה שסיימה את שלב הבתים במקום הראשון, אך הודחה בשמינית הגמר על ידי סנטוס.
בינואר 2011 הצטרף לאמריקה קאלי והפך לשוער הבכיר לאחר שהציג יכולת נהדרת במשחקי ההכנה.
לאחר כחצי שנה במדי אמריקה ולקראת טורניר הקלאוסורה, עזב קסטייאנוס את אמריקה עקב עיכוב במשכורת שלו שנבעה מהבעיות הכלכליות אליהן נקלעה הקבוצה.
קסטייאנוס עזב את האדומים והצטרף ליריבה העירונית, דפורטיבו קאלי, ביולי 2011, לאחר שהשוער הפרגוואי, ויקטור סנטוריון, עזב את הקבוצה.
ב-2012 עבר קסטייאנוס לשחק באינדפנדיינטה מדיין ורשם במדיה את אחד מהטורנירים הטובים בקריירה שלו.
היה אחד השוערים המצטיינים בליגה בטורניר האפרטורה של 2012 וספג רק 21 שערים ב-23 הופעות, פחות משער למשחק.
הצטיין גם במפגשי הקלאסיקו מול אתלטיקו נסיונל ובאחד אף הדף פנדל.
קסטייאנוס הצטיין בפלייאוף והיה מהגורמים העיקריים לכך שמדיין עלתה לגמר מול מיונאריוס בו הפסידה בדו-קרב פנדלים, כאשר קסטייאנוס הודף את אחד מהפנדלים.
הוא נבחר במקום השלישי בדירוג השחקן המצטיין של אותו טורניר.
בינואר 2015 עבר לשחק באינדפנדיינטה סנטה פה, אך שימש שם כשוער מחליף לרובינסון ספאטה, אוו ספאטה שהיה השוער הראשון בקוקוטה דפורטיבו כאשר זו זכתה באליפות.
הוא היה שותף לזכייה ההיסטורית של הקבוצה בקופה סודאמריקנה 2015 וכן בגביע סורוגה בנק 2016. בטורניר הקלאוסורה של 2016, שימש כשוער הראשון של סנטה פה ועזר לה לזכות באליפות התשיעית שלה.
ב-18 בפברואר 2017 שבר קסטייאנוס את שיאו של אגוסטין חוליו, שוער עבר בסנטה פה, כאשר לא קיבל שער במשך 637 דקות בזמן שקבוצתו לא הפסידה לאורך 19 מחזורים.
קסטייאנוס זומן לראשונה לנבחרת הלאומית ב-9 בנובמבר 2014 למשחקי הידידות מול ו, ובנוסף הוא זומן גם למחזורי הסיום של מוקדמות מונדיאל 2018, אך בכל המשחקים הנ"ל הוא לא שותף.
את הופעת הבכורה שלו בנבחרת, והיחידה שלו עד כה, ערך כאשר שיחק במשך 90 דקות במשחק ידידות מול נבחרת קוריאה הדרומית, שנערך בעיר סוואן שבקוריאה הדרומית ב-10 בנובמבר 2017. נבחרתו הפסידה בתוצאה 1:2 לנבחרת המקומית.
זכה באליפות קולומביה עם קוקוטה דפורטיבו (קלאוסורה 2006)
זכה באליפות קולומביה עם אינדפנדיינטה סנטה פה (קלאוסורה 2016)
זכה בגביע סודאמריקנה עם אינדפנדיינטה סנטה פה (2015)
זכה בגביע סורוגה בנק עם אינדפנדיינטה סנטה פה (2016)
זכה בסופר קאפ הקולומביאני עם אינדפנדיינטה סנטה פה (2015, 2017)
לאנדק היא עיירה במדינת טירול שבאוסטריה והעיר הראשית במחוז לאנדק.
לאנדק שוכנת בחלק המערבי של טירול (Tyrolean Oberland) בגובה של 820 מטרים מעל פני הים.
העיירה ממוקמת בעמק הנהר אין, במקום בו נשפך אליו נהר הסאנה.
מצפון ללאנדק מתנשא רכס הרי הלכטל (Lechtaler Alpen), שהוא חלק מרכס האלפים הגיריים הצפוני ומדרום אליה מתנשאים הרכסים אוצטל (Ötztaler Alpen) וסמנאון (Samnaungruppe) שהם חלק מהאלפים המרכז-מזרחיים.
עמק הנהר אין הוא נתיב תחבורה חשוב העובר מטירול מערבה וחוצה את מסיב ארלברג.
מדרום לעיירה, מעבר רשן, שעל קו פרשת המים של הרי האלפים, מוביל לכוון אזור וינשגאו שבנפת דרום טירול שבאיטליה.
בתקופה הרומית, עברה דרך קלאודיה אוגוסטה (Via Claudia Augusta) דרך מעבר רשן ודרך עמק הנהר אין, וקישרה בין חצי האי האפניני לבין פרובינקיית רייטיה שנכבשה בשנת 15 לפנה"ס.
בימי הביניים נותר העמק כצומת של דרכי סחר חשובות שהובילו לאאוגסבורג דרך מעבר פרן ומערבה דרך ארלברג.
החל מסוף המאה ה-13 שלטו באזור רוזני טירול מבית גוריציה ממעוזם שבטירת לאנדק.
עד 1867 הייתה לאנדק (שאז נכתב שמה באיות Landek) חלק מממלכת הבסבורג (החל מ-1804 האימפריה האוסטרית), למעט תקופה קצרה במהלך המלחמות הנפוליאוניות בין השנים 1806 – 1814), כאשר היא הועברה לשליטת ממלכת בוואריה יחד עם כל טירול.
בעקבות הפשרה האוסטרו-הונגרית של 1867, היא הייתה לחלק מהחלק האוסטרי של האימפריה האוסטרו-הונגרית.
באותה שנה שונה כיתוב שמה ל-Landeck.
לאחר 1893 שונה שמה ל"לאנדק בטירול" (Landeck in Tirol).
באותן תקופות היה הייתה לבירת המחוז הנושא את אותו שם, אחד מ-21 המחוזות של טירול.
החל מ-1782 החל להיסלל הכביש הראשון שחצה את מעבר ההרים ארלברג לבקשתו של יוזף השני, קיסר האימפריה הרומית הקדושה.
הכביש הורחב משמעותית עד 1824. ב-1883 חוברה לאנדק למסילת הברזל של ארלברג.
ב-1904 הועלה מעמדה לזה של עיר שוק וב-1923 הוענקו לה לבסוף זכויות של עיירה.
לאנדק גם שמשה כבסיס צבאי לכוחות ההרריים האוסטרים לפני מלחמת העולם השנייה, שמאוחר יותר היו לחלק מהוורמאכט הגרמני.
לאחר האנשלוס, בו סופחה אוסטריה לגרמניה הנאצית, מוזגה לאנדק ב-1939 עם העיירה צאמס השכנה.
אף על פי כן, פוצלו שתי העיירות מחדש לאחר תום המלחמה.
בלאנדק פעל גם מחנה עקורים מטעם אונרר"א, כאשר היא הייתה בתחומי אזור הכיבוש הצרפתי.
קתרין ג'וי פרי , הידועה יותר בשם הבמה שלה, לאנה (Lana) היא מתאבקת אמריקאית, שחקנית, רקדנית, דוגמנית, מנהלת היאבקות וזמרת.
פרי נולדה בגיינסוויל, פלורידה שבארצות הברית, להורים ממוצא פורטוגזי וונצואלי.
היא הגדולה מבין כל ארבעת אחיה.
במשך כמה שנים מילדותה שהתה פרי בלטביה הסובייטית, שם אביה שימש כמיסיונר נוצרי.
פרי ומשפחתה נשארו בלטביה לאחר שהשיבה לעצמה את עצמאותה ב-21 באוגוסט 1991. מגיל צעיר פרי שאפה להיות רקדנית בלט כמו האמא שלה.
היא נכחה בבית ספר של האופרה הלאומית של לטביה והחלה לרקוד עימם בגיל 14.
בגיל 17 פרי שבה לארצות הברית ותחילה התגוררה בניו יורק שם רקדה בכמה מרכזי ריקוד ידועים.
פרי נרשמה לאוניברסיטת המדינה של פלורידה בעיר טאלאהאסי שם סיימה תואר בריקוד ומשחק.
פרי החלה לקבל חשיפה כאשר נכנסה לקריירת הדוגמנות, כאשר היא מופיעה כפרזנטורית של חברת משקאות האנרגיה, רד בול.
לאחר שסיימה את לימודיה באוניברסיטה, פרי התמקמה בלוס אנג'לס, קליפורניה, במטרה לעבוד בעסקי הבידור.
בשנת 2009 פרי הצטרפה ללהקת הבנות "No Means Yes", אשר הוחתמה לחברת התקליטים של ני-יו.
הלהקה הוציאה לאור סינגל אחד בשם "Would You Like That" עד שהתפרקה שנה לאחר מכן.
לאחר מכן פרי החלה לעבוד כרקדנית גיבוי לזמרים כמו קרי הילסון, נלי, פינק, אשר ואייקון.
היא הופיעה בתפקידי אורח בסרטים כמו פיץ' פרפקט וסרט ההמשך, פיץ' פרפקט 2 ובסדרת הטלוויזיה באנשי.
בחודש מרץ 2015 נודע שהיא תככב לצד המתאבק לשעבר וחבר היכל התהילה, אדג', בהפקתה של ה-WWE.
ביוני 2013 נודע כי פרי הוחתמה לחוזה בארגון ה-WWE ונשלחה להתאמן בארגון הפיתוח NXT.
את הופעת הבכורה שלה ערכה ב-23 באוקטובר 2013 תחת השם לאנה, כאשר היא משמשת כסקאוטרית למתאבק אלכסנדר רוסב.
ב-6 בנובמבר לאנה הפכה להיות ה"שגרירה הסוציאלית" של רוסב ופיתחה דמות המדברת במבטא רוסי שסיימה לימודים במדיניות חוץ.
לאנה ערכה את הופעת הבכורה שלה ברוסטר הראשי ב-31 בינואר 2014 בתוכנית סמאקדאון כשהיא ורוסב מופיעים במשך שבועות בסדרת נאומים.
בחודש מאי החלה להקדיש את ניצחונותיו של רוסב ל"גיבור" שלה, נשיא רוסיה, ולדימיר פוטין, ותוך כדי מאמצת דמות אנטי אמריקאית ופרו רוסית.
לאנה החלה במתן תגובות שנויות במחלוקת לפני הקרב של רוסב באירוע באטלגראונד כאשר היא מאשימה את ארצות הברית על סדרה של אירועים שקרו בעולם ומשבחת את הנשיא פוטין.
למרות שלא הזכירה את המקרה ספציפית, נאמר ברשתות החברתיות שלאנה התכוונה להתרסקות של טיסה 17 של מלזיה איירליינס, שקרתה שלושה ימים קודם למופע.
נציג של ה-WWE הגיב על המקרה ואמר מפורשות שלאנה לא התייחסה לאירוע התרסקות המטוס, אלא העלילה היא חלק מבניית הדמויות של לאנה ורוסב, כמו כן התנצל בפני מי שלא הבין בבירור את הנושא עליו דובר באירוע.
ב-3 בנובמבר בפרק של Raw רוסב ניצח את שיימוס כדי לזכות באליפות ארצות הברית, אך הפסיד אותה ברסלמניה 31 לג'ון סינה לאחר שבלי כוונה התנגש בלאנה.
באירוע פייבאק, שנערך ב-17 במאי סינה ניצח את רוסב בקרב "אני נכנע" לאחר שלאנה היא זאת שנכנעה בשמו של רוסב.
לילה לאחר מכן, לאנה הצדיקה את מעשיה לאחר שהסבירה שרוסב אמר שהוא נכנע בשפה הבולגרית, מאוחר יותר באותו הערב לאנה נישקה את דולף זיגלר, מה שהפך אותה לדמות טובה ולמעשה סיימה את הציוות בינה לבין רוסב.
ב-11 באוקטובר לאנה אישרה שהיא התארסה לרוסב במציאות.
ב-30 בנובמבר לאנה חזרה, שוב בדמות הרעה.
לאחר היעדרות מהמסך של חודשיים, לאנה חזרה בסוף חודש פברואר כאשר היא מתעמתת מאחורי הקלעים עם ברי בלה.
שבועיים לאחר מכן הפריעה לברי בקרב זוגות וגרמה לה להפסיד.
כל המעשים הללו הביאו להופעת הבכורה של לאנה כמתאבקת בקרב מקדים באירוע רסלמניה 32 כאשר קבוצתה מפסידה לקבוצתה של ברי בקרב חמש על חמש.
ב-25 באפריל לאנה שבה להיות המנג'רית של רוסב.
ב-8 באוגוסט חתונתם של רוסב ולאנה נקטעה על ידי רומן ריינס ושבוע לאחר מכן רוסב התאבק נגד ריינס בקרב שהוגדר בתור "הכבוד של לאנה", אך רוסב הפסיד בקרב זה.
בתחילת שנת 2017 רוסב ספג פציעה, מה שהכריח את שניהם להיות מחוץ להופעות בטלוויזיה.
ב-11 באפריל נודע שלאנה הועברה מ-Raw לתוכנית סמאקדאון כחלק מהסופרסטאר שייק-אפ (הדראפט לשעבר).
ב-6 ביוני לאנה חזרה ופתחה ישירות בריב נגד אלופת הנשים של סמאקדאון, נעמי.
באירוע "כסף בבנק" שנערך שבועיים לאחר מכן הפסידה לנעמי בקרב על התואר.
היא התאבקה שוב נגד נעמי ב-27 ביוני וב-4 ביולי ובשני הקרבות לאנה היא זו שהפסידה.
ב-23 ביולי באירוע באטלגראונד לאנה התחרתה בקרב הדחות מחומש אשר קבע את המועמדת לאליפות הנשים, בקרב זה הודחה לאנה על ידי בקי לינץ'.
ב-28 בינואר באירוע הרויאל ראמבל בקרב הראמבל הנשים הראשון בתולדות הארגון נכנסה כמספר ה-13 והודחה על ידי מישל מק'קול.
במסגרת הסיבוב הראשון באתגר ה-Mixed Match Challenge לאנה תשתף פעולה ביחד עם בעלה, רוסב, נגד ביילי ואליאס.
באתגר זה הצמידה לאנה את ביילי והעניקה לה ולבעלה רוסב ניצחון שהעלה אותם לשלב הבא.
כמו כן, הצמדה זו לניצחון היא הניצחון הרשמי הראשון של לאנה בארגון.
ב-13 במרץ לאנה ורוסב הודחו מהטורניר לאחר שהפסידו בסיבוב השני לשארלוט פלייר ובובי רוד.
באחד הקרבות המקדימים לאירוע רסלמניה 34, לאנה השתתפה בקרב הבאטל רויאל נשים הראשון של רסלמניה.
ב-22 במאי, לאנה ניצחה את בילי קיי והעפילה לקרב הסולם מסוג "כסף בבנק" באירוע כסף בבנק.
ב-5 ביוני לאנה ואיידן אינגליש הפסידו בקרב זוגות לנעמי וג'ימי אוסו.
ב-12 ביוני קבוצתה של לאנה ביחד עם אסקה, בקי לינץ', שארלוט פלייר ונעמי ניצחה את כרמלה, מנדי רוז, סוניה דוויל, בילי קיי ופייטון רויס.
באירוע כסף בבנק, שנערך ב-17 ביוני, לאנה התחרתה בקרב ה"כסף בבנק", אך לא הצליחה לנצח בו, בקרב זה ניצחה אלכסה בליס.
לאחר מכן, לאנה הפסידה בשני קרבות יחידים לזלינה וגה, המנג'רית העסקית של אנדרדה "סיין" אלמאס, גם ב-31 ביולי וגם ב-7 באוגוסט.
לאנה ורוסב הפסידו לזלינה וגה ואנדרדה "סיין" אלמאס בקרב זוגות מעורב במסגרת המופע המקדים לאירוע סאמרסלאם, שנערך ב-19 באוגוסט.
ב-25 בספטמבר, לאנה הפסידה לאלופת הנשים של סמאקדאון, בקי לינץ', בקרב שאינו היה על התואר.
ב-2 באוקטובר במסגרת העונה השנייה של אתגר ה-Mixed Match Challenge, לאנה ורוסב הפסידו בקרב הראשון שלהם לנעמי וג'ימי אוסו.
שבועיים לאחר מכן, לאנה ורוסב הפסידו לאסקה והמיז במסגרת האתגר.
באירוע אבולושן, שנערך ב-28 באוקטובר, לאנה השתתפה בקרב הבאטל רויאל של הנשים, אך הודחה על ידי טמינה.
ב-30 באוקטובר, במסגרת אתגר ה-Mixed Match Challenge, לאנה ורוסב הפסידו לשארלוט פלייר ו-AJ סטיילס.
ב-20 בנובמבר, לאנה ורוסב הפסידו לכרמלה ו-R-Truth במסגרת אתגר ה-Mixed Match Challenge והודחו רשמית מהתחרות לאחר שרשמו במהלך שלב הבתים ארבעה הפסדים, ללא שום ניצחון.
באירוע הרויאל ראמבל, שנערך ב-27 בינואר 2019, לאנה הייתה אמורה להיכנס כמספר ה-28, אך בשל פציעתה במהלך הקרב של רוסב בקרב המקדים לאירוע, היא לא הייתה יכולה לקחת חלק בקרב, וכתוצאה מכך לינץ' תפסה את מקומה.
ב-30 בספטמבר בתוכנית Raw, לאנה ביצעה את חזרתה לארגון בתור הדמות ההילית (הבלתי אהובה על הקהל), כשבגדה בבעלה, רוסב, והתנשקה עם בובי לאשלי, במהלך הקרב של רוסב על האליפות האוניברסלית נגד סת' רולינס.
ב-20 בינואר 2020, לאנה ובובי לאשלי ניצחו בקרב זוגות מעורב את ליב מורגן ורוסב.
באירוע הרויאל ראמבל, שנערך ב-26 בינואר, לאנה התחרתה בקרב הרויאל ראמבל המסורתי, כשנכנסה לקרב כמספר החמישי, אך הודחה על ידי ליב מורגן.
ב-27 בינואר וב-3 בפברואר, לאנה נחלה הפסדים בקרבות יחידים לליב מורגן.
ב-31 באוגוסט, לאנה הפסידה למיקי ג'יימס.
ב-12 באוקטובר, לאנה ניצחה בקרב באטל רויאל אשר קבע את זהות המועמדת לכתר לאליפות הנשים של Raw.
ב-26 באוקטובר, לאנה ניצחה את לייסי אוואנס, פייטון רויס וניקי קרוס בקרב מרובע אשר קבע את זהות המשתתפת החמישית והאחרונה לקבוצת Raw לקראת קרב הדחות הנשים המסורתי של אירוע סדרת ההישרדות.
ב-2 בנובמבר, לאנה הפסידה בקרב יחידים לניה ג'קס.
ב-30 בנובמבר, לאנה ניצחה את שיינה בייזלר.
באירוע סדרת ההישרדות, שנערך ב-22 בנובמבר, קבוצת Raw (ניה ג'קס, שיינה בייזלר, לאנה, לייסי אוואנס ופייטון רויס) ניצחה את קבוצת סמאקדאון (ביאנקה בלאייר, רובי ריוט, ליב מורגן, ביילי ונטליה) בקרב הדחות הנשים המסורתי, שבו לאנה הייתה השורדת האחרונה.
ב-14 בדצמבר, ג'קס ובייזלר פצעו את ידה ורגלה של לאנה, מה שגרם לא להיות כשירה לקרב הזוגות שלה ביחד עם אסקה באירוע TLC: שולחנות, סולמות וכיסאות נגד ג'קס ובייזלר על אליפות זוגות הנשים של ה-WWE.
ב-8 בפברואר 2021, לאנה ניצחה את ניה ג'קס בקרב שולחנות.
שבוע לאחר מכן, היא הפסידה כתוצאה מהכנעה לשיינה בייזלר.
ב-19 באפריל, לאנה ונעמי ניצחו את ניה ג'קס ושיינה בייזלר בקרב שאינו היה על חגורות האליפות של האחרונות.
ב-3 במאי, לאנה ונעמי כשלו בניסיונן לזכות באליפות זוגות הנשים לאחר שהפסידו לאותן ג'קס ובייזלר.
ב-31 במאי, לאנה ונעמי הפסידו לדנה ברוק ומנדי רוז.
פרי נישאה למתאבק ה-WWE, רוסב, ב-29 ביולי 2016. כמו כן, היא יצאה עם שחקן הפוטבול לשעבר, אייזיאה מוסטפא.
העלילה הגרועה ביותר לשנת 2015 - ביחד עם דולף זיגלר נגד רוסב וסאמר רה
הגימיק הטוב ביותר לשנת 2014 - ביחד עם רוסב
לאנגה (באיטלקית: Langhe, בניב הפיימונטי Langa) הוא אזור גבעות היסטורי בחבל פיימונטה באיטליה, מדרום ומזרח לנהר טנרו ומחולק כיום בין המחוזות קונאו ואסטי.
גובל עם ליגוריה וכן עם אזורים אחרים של פיימונטה – דהיינו מונפראטו ורוארו.
האזור מפורסם בייצור יינות (ברולו, ברברסקו וכו') וגבינות ובכמהין הגדלים בו, בעיקר פטריות הכמהין הלבנות של אלבה.
הוא מתואר בכתבי הסופרים בפה פנוליו (Beppe Fenoglio) וצ'זארה פבזה, בני המקום, ילידי סנטו סטפנו בלבו.
ב-22 ביוני 2014 באונסק"ו נרשמו חלק מהכרמים של לאנגה כאתר מורשת עולמית תחת השם נוף הכרמים של פיימונטה: לאנגה-רוארו ומונפראטו.
בגאולוגיה התקופה הלאנגית של העידן המיוקן נקראה לפי אזור לאנגה.
פרט לנהר טנרו חוצים את חבל הלאנגה נהרות נוספים כמו בלבו, בורמידה דגי מילזימו, ובורמידה די ספיניו שמחלקים אותו לתת-אזורים:
באסה לאנגה (Bassa Langa) – בין טנארו בצפון ובלבו בדרום, עם גבהים מתחת ל-600 מ'.
כאן נמצא חבל אלבזה שבו מייצרים יינות מפורסמים ואת פטריות הכמהין הלבנות של אלבה (Tuber magnatum)
אלטה לאנגה (Alta Langa) – בגבול עם ליגוריה, עם גבהים מעל 750 מ' ופסגה בת 896 מ'.
האזור שופע יערות והוא מפורסם באגוזיו – "tonda gentile delle Langhe".
לאנגה אסטיג'אנה (Langa Astigiana) – בדרום המחוז אסטי, עם קאנלי בצפון, והנהר ברומידה די ספיניו במזרח.
כאן נמצאת פסגה בת 851 מ' ביישוב סרולה.
מקור השם "לאנגה" אינו ודאי.
לפי דנטה אוליביירי הוא קשור למילה הלומברדית "lanca".
לאחר מכן קיבל את השערתו של ג'וליה פטראקו סיקרדי ששזחרה על יסוד המילה הליגורית: "Langates" שורש לאנגה המתייחס למיקומה של טירה או הטירה עצמה.
נינו לבמוליה שיער קרבה למילה שאינה הודו-אירופית "לאנקה" הנמצאת גם בשם העיר לנגובריגה שבחצי האי האיברי שכנראה היה לה מובן של "אגן", "שקע" או "אזור בקעתי".
באלף החמישי לפנה"ס באזור בלטו סממני התקופה הנאוליתית.
בתקופת הברזל שלטו בו שבטים ליגוריים – האפנטרים והסטציאלים, שבעקבות ההגירה הגאלים הקימו את התרבות הקלטו-ליגורית.
ב-179 לפנה"ס נכבש על ידי הרומאים, אולם הרומיזציה התחילה רק בימי אוגוסטוס.
בעת האימפריה הקרולינגית היה האזור חלק ממארקה אלראמיקה.
המנהיג שלה, אלראמוס ממונפראטו שחרר את הפיימונט ואת ליגוריה מאימת הפיראטים המוסלמים.
האזור נקרא אז "פאודה לנגארום" (Feuda Langarum) וכלל את הגבעות שבהתחלת הרי האפנינים.
החבל כלל 58 נחלות (פייפים) שבחסות האימפריה הרומית הקדושה הוענקו על ידי הקיסר קרל השישי לדוכס סבויה דאז, קרלו אמנואלה השלישי לפי חוזה וינה מ-1738 בתום מלחמת הירושה הפולנית.
האחוזות השתרעו בין צ'ווה לאלבה.
במאה ה-19 ידע חבל הלאנגה הידרדרות ניכרת ועוני קיצוני (כפי שסופר בעדויות שנאספו על ידי נוטו רוולי ב-"Il mondo dei vinti", ובעקבותיהם דילול אוכלוסייה לטובת הערים התעשייתיות, בייחוד טורינו וסאבונה.
בימי מלחמת העולם השנייה חבל לאנגה היה זירה למאבק האנטיפשיסטי של כוחות ההתנגדות האיטלקית – "לה רזיסטנצה", המתואר ברומנים של בפה פנוליו.
במהלך שנות ה-90 של המאה ה-20 עלה העניין בסביבה הכפרית ונערכו שיפוצים – בעיקר על ידי אזרחים לא איטלקים – של הבתים והטירות שנהפכו לחוות חקלאיות, צימרים "bed and breakfast" ומוזיאונים אתנוגרפיים.
תהליכים אלה הפכו את חבל לאנגה לאזור בעל רווחיות כלכלית ורמת חיים טובה.
גבעות הלאנגה מאפשרות ייצור של מגוון גדול של יינות.
הן כוללות זנים אדומים כגון נביולו, ברברה, דולצ'טו, פרייזה, קברנה סוביניון, מרלו וסירה, כמו כן זנים לבנים כמו ארנאיס, פבוריטה ושרדונה.
המותג לאנגה הוא מותג בפיקוח מ-22 בנובמבר 1994. היינות היחידים הזכאים להיקרא כך הם אלו המיוצרים בתוך אזור ייצור מוגדר בחוק.
אזור הייצור כולל המותגים בארולו, ברברסקו ורוארו.
שמות יינות תחת המותג לאנגה
חבל לאנגה הוא זירת עלילות בספרים מאת בפו פנוליו וצ'אזרה פבזה.
לאנדרו מרקיז גיליירו (בפורטוגזית: Leandro Marques Guilheiro; נולד ב-7 באוגוסט 1983) הוא ג'ודוקא ברזילאי אשר מתחרה בקטגוריית המשקל עד 81 ק"ג.
גיליירו התחרה שלוש פעמים במשחקים האולימפיים בשנים 2004, 2008 ו-2012. באתונה 2004 ובבייג'ינג 2008 הוא זכה במדליית הארד בקטגוריית המשקל עד 73 ק"ג.
גיליירו מחזיק בשתי מדליות מאליפויות העולם, מדליית כסף (2010) ומדליית ארד (2011).
במשחקים הפאן-אמריקאיים הוא זכה במדליית זהב (2011) ומדליית כסף (2007) ובאליפויות הפאן אמריקאיות הוא מחזיק בשלוש מדליות זהב (2009, 2011 ו-2012).
במהלך הקריירה גיליירו זכה במדליות רבות בטורנירים מהסבב העולמי וביניהן מדליות מגראנד סלאם טוקיו וגראנד סלאם פריז היוקרתיים.
לאנדר דנדונקר (בפלמית: Leander Dendoncker; נולד ב-15 באפריל 1995) הוא כדורגלן בלגי המשחק בעמדות הקשר האחורי והבלם בריאל אוביידו.
דנדונקר התחיל את הקריירה שלו בקבוצת הילדים של פאסנדאלה, ממנה עבר לרואסלארה.
בגיל 16 הצטרף לאקדמיה של אנדרלכט, אחרי שקיבל הצעות גם מקלאב ברוז' וסטנדרד לייז'.
ב-21 ביולי 2013 דנדונקר ערך את הופעת הבכורה שלו בקבוצה הבוגרת בניצחון 0–1 נגד גנק במסגרת הגביע הבלגי.
ב-26 בספטמבר של אותה שנה, חתם על חוזה עד .
ב-1 באוגוסט 2014 הוא ערך את הופעת הבכורה שלו בליגת העל הבלגית במשחק הליגה נגד אוסטנדה.
ב-18 בינואר 2015 דנדונקר הבקיע את שער הבכורה שלו בקריירה ניצחון 0–3 נגד ליירסה.
ב-9 באוגוסט 2018 דנדונקר הושאל לוולברהמפטון וונדררס מהפרמייר ליג עד לסיום העונה, עם אופציה לרכישה.
ב-28 באוגוסט דנדונקר ערך את הופעת הבכורה שלו בקבוצה בניצחון 0–2 נגד שפילד ונסדיי במסגרת גביע הפוטבול ליג.
ב-1 בספטמבר 2022 נרכש על ידי אסטון וילה תמורת 15 מיליון אירו.
ב-16 בספטמבר ערך את הופעתו הבכורה בניצחון 0–1 על סאות'המפטון.
ב-26 בינואר 2024 הושאל לנאפולי עד לסוף העונה.
ב-31 באוגוסט 2024 הושאל בחזרה לאנדרלכט.
ב-19 באוגוסט 2025 חתם בריאל אוביידו מהלה ליגה.
ב-22 במאי 2015 דנדונקר זומן לראשונה לסגל נבחרת בלגיה.
ב-7 ביוני 2015 הוא ערך את הופעת הבכורה שלו בנבחרת בניצחון 3–4 נגד .
ביוני נכלל בסגל הנבחרת לקראת מונדיאל 2018, בו הגיעה בלגיה למקום השלישי.
לאנדרסון יוהנאלה מרקס דה סילבה (בפורטוגזית: Luanderson Johnala Marques da Silva; נולד ב-7 ביוני 1989 ידוע גם כ"ליאנדרסון") הוא כדורגלן ברזילאי, המשחק בעמדת הקשר בהרקיליו לוז.
ליאנדרסון התחיל את הקריירה שלו במחלקת הנוער של ויטוריה, אך לא זכה להצטרף לקבוצה הבוגרת.
במהלך הקריירה שלו שיחק בדמוקרטה, פונורטה, גויאנסיה, איימורה, אלקנאנאנסה, סאו קרלוס, גרמיו גלוריה, בארה, סאו פאולו, אולימפיה, סאו גבריאל, אלמירנטה בארוסו, מרסיליו דיאס, אוואי וקלוב נאוטיקו.
ב-19 באוגוסט 2020, ליאנדרסון חתם בבני סכנין מליגת העל.
3 ימים לאחר מכן, ליאנדרסון ערך את הופעת הבכורה שלו בקבוצה בהפסד 0–2 למכבי תל אביב במסגרת גמר גביע הטוטו.
ב-19 באוקטובר 2020, ליאנדרסון חתם באמריקה (נאטאל).
לאנדרו באריירו מרטינס (בלוקסמבורגית: Leandro Barreiro; נולד ב-3 בינואר 2000 בארפלדאנג' שבלוקסמבורג) הוא כדורגלן לוקסמבורגי המשחק בעמדת הקשר בקבוצת בנפיקה ליסבון מליגת העל הפורטוגלית ובנבחרת לוקסמבורג.
באריירו גדל במחלקות הנוער של ראסינג אף.
יוניון לוקסמבורג ושל ארפלדאנג' מלוקסמבורג, ובשנת 2016 הגיע למחלקת הנוער של מיינץ 05 מהבונדסליגה.
ב-4 בנובמבר 2018 הוא חתם על החוזה המקצועני הראשון שלו במועדון.
ב-8 בדצמבר 2019 הוא ערך את הופעת הבכורה שלו במועדון, בהפסד 1–5 לבאייר לברקוזן במסגרת המחזור ה-21 בליגה לעונת 2018/2019. זו הייתה הופעתו היחידה בעונה זו, ובעונת 2019/2020 הוא הוסיף 18 הופעות ליגה.
בעונת 2020/2021 הפך באריירו לשחקן הרכב בקבוצה וערך 29 הופעות ליגה, רובן בהרכב הפותח.
בעונה זו הוא הבקיע את שני שעריו הראשונים במועדון, שערים מכריעים בניצחונות ליגה על ר.ב.
בסוף עונת 2023/2024 סיים את החוזה במיינץ 05 וחתם בבנפיקה ליסבון.
ב-22 במרץ 2018 ערך באריירו את הופעת הבכורה שלו בנבחרת לוקסמבורג, בניצחון 0–1 על נבחרת מלטה במשחק ידידות.
ב-22 במרץ 2019 הוא הבקיע את שער הבכורה שלו בנבחרת, בניצחון 1–2 על נבחרת ליטא במסגרת מוקדמות יורו 2020.
לאנדרו מיגל פריירה דה סילבה (בפורטוגזית: Leandro Miguel Pereira da Silva; נולד ב-4 במאי 1994 בקסטלו דה פאיבה שבפורטוגל) הוא כדורגלן פורטוגזי המשחק בעמדת הקשר.
סילבה הצטרף למחלקת הנוער של פורטו בגיל 12. בשנת 2013 החל לשחק בקבוצת המילואים של המועדון.
בעונות ו- הושאל סילבה בהתאמה לאקדמיקה דה קוימברה ולפאסוש די פריירה בליגת העל הפורטוגלית.
ב-26 בדצמבר 2016 נקררא בחזרה מפאסוש די פריירה בשל מחסור בדקות משחק, והושאל פעם נוספת לאקדמיקה דה קוימברה, הפעם בליגה הפורטוגלית השנייה.
בעונת הושאל לאקדמיקה דה קוימברה מהליגה הפורטוגלית השנייה, ובעונת הושאל לארוקה מהליגה הפורטוגלית השנייה, איתה העפיל לליגת העל הפורטוגלית.
ב-2 ביולי 2021 חתם על חוזה קבוע בארוקה.
ב-23 ביוני 2022 חתם סילבה על חוזה לשתי עונות בהפועל חיפה מליגת העל הישראלית.
ב-29 בספטמבר הגיע עם המועדון להסכמה על שחרורו, לאחר שנפצע פציעה ארוכת-טווח במשחק אימון.
סילבה שיחק בנבחרות הצעירות של פורטוגל.
לאנדרו טרוסארד (בהולנדית: Leandro Trossard; נולד ב-4 בדצמבר 1994) הוא כדורגלן בלגי המשחק בעמדת הקיצוני והחלוץ בארסנל ובנבחרת בלגיה.
טרוסארד הצטרף לאקדמיית הנוער של ראסינג גנק מאקדמיית בוכולט בשנת 2010. הוא הועלה לקבוצה הבוגרת בשנת 2012, וערך את הופעת הבכורה הראשונה שלו ב-13 במאי 2012 במשחק הליגה אותו הפסידה קבוצתו 1–3 לגנט.
במשך מספר עונות נשלח טרוסארד בהשאלה באופן עקבי.
כתוצאה מכך, הוא לא הבקיע את שער הליגה הראשון שלו עבור גנק עד יותר מארבע שנים מאוחר יותר, אותו כבש ב-25 בספטמבר 2016 בהפסד 1–4 לקורטרייק.
ב-17 הופעות ליגה בקבוצה הוא כבש שלושה שערים.
ביולי 2014 הושאל שוב ללומל, ומצא את הרשת 16 פעמים ב-33 משחקי ליגה.
הוא ערך את הופעת הבכורה שלו ב-25 ביולי 2015 בהפסד 1–3 למועדון ממנו הושאל, גנק.
שער הליגה הראשון שלו עבור הקבוצה הגיע ב-16 באוגוסט 2015 בניצחון 0–2 על שרלרואה.
ב-30 משחקי ליגה בלוון הוא כבש שמונה שערים.
ב-26 ביוני 2019 חתם לארבע שנים בברייטון אנד הוב אלביון מהפרמייר ליג.
הוא ערך את הופעת הבכורה שלו בקבוצה ב-17 באוגוסט, משחק בו גם כבש את שערו הראשון בקבוצה בתיקו 1-1 נגד וסטהאם יונייטד.
ב-1 באוקטובר 2022 כבש שלושער בתיקו 3-3 של קבוצתו נגד ליברפול באנפילד, בכך הפך לשחקן ברייטון הראשון שכובש שלושער בפרמייר ליג, והראשון שכובש צמד באנפילד מאז 2008, ובסך הכל השחקן השלישי שכובש שלושער באנפילד בפרמייר ליג.
ב-23 בינואר 2023 חתם על חוזה ארוך טווח בארסנל.
ב-11 בפברואר כבש שער בכורה בקבוצה בתיקו 1–1 נגד ברנטפורד.
ב-12 במרץ בישל שלושה שערים במחצית אחת נגד פולהאם, משחק אותו ניצחה ארסנל 3–0. בכך הפך לשחקן הראשון מאז סנטי קאסורלה שכובש שלושה שערים ומבשל שלושה שערים בעונה אחת.
בסך הכל סיים את העונה הראשונה שלו בקבוצה עם שער אחד ו-11 בישולים.
בעונתו השנייה בקבוצה עונת 2023/2024 הפך טרוסארד לבורג משמעותי בקבוצה, הוא אמנם הרבה לפתוח על הספסל, אך שותף ברב משחקי הקבוצה גם בליגה וגם בליגת האלופות.
וסיים את העונה עם 17 שערים ב-46 הופעות בכל המסגרות.
בעונת 2024/2025 שותף טרוסארד בכל 38 המשחקים בליגה וכבש 8 שערים ובסך הכל סיים את העונה עם 10 שערים ב-56 הופעות בכל המסגרות.
טרוסארד זומן לנבחרת בלגיה במספר הזדמנויות ולא שותף.
הוא ערך את הופעת הבכורה שלו ב-5 בספטמבר 2020 במשחק נגד דנמרק במסגרת ליגת האומות, משחק אותו ניצחה הנבחרת הבלגית 0–2. ב-30 במרץ 2021 ניצחה נבחרת בלגיה 0–8 את נבחרת בלארוס במסגרת מוקדמות מונדיאל 2022. טרוסארד כבש את שערו הראשון בנבחרת באותו משחק והוסיף גם שני בישולים.
טרוסר נבחר להיות חלק מסגל הנבחרת לקראת יורו 2020 שהתקיים בקיץ 2021.
הוא ערך את הופעתו הראשונה בטורניר במשחק נגד פינלנד ב-21 ביוני, הייתה זו השתתפותו היחידה בטורניר שכן בלגיה הודחה כבר בשלב רבע הגמר על ידי איטליה.
טרוסארד התחתן עם לאורה הילבן (נולדה ב-24 באוקטובר 1992) ב-2019 איתה הוא בזוגיות מ-2014. לזוג 2 בנים, טיאגו שנולד ב-2017 ואמאדו שנולד ב-2023.
לאנדשטרסה הוא רובע בעיר וינה.
הרובע נוצר במקור במהלך המאה ה-19.
הרובע ממוקם במרכז וינה ומשתרע על פני 7.39 קמ"ר.
בשנת 1192 נלכד המלך האנגלי ריצ'רד לב הארי בשכונת ארדברג בידי הדוכס לאופולד, לאחר מסע הצלב השלישי הכושל.
הקבר של וולפגנג אמדאוס מוצרט
לאנדרו דניאל קבררה סאסיה (בספרדית: Leandro Daniel Cabrera Sasía; נולד ב-17 ביוני 1991 במונטווידאו שבאורוגוואי) הוא כדורגלן אורוגוואי המשחק בעמדת הבלם בקבוצת אספניול.
קבררה גדל במחלקת הנוער של דפנסור ספורטינג, והחל את הקריירה המקצוענית שלו בקבוצה הבוגרת של המועדון, במדיה ערך שבע הופעות ליגה.
ב-22 ביוני 2009 חתם קבררה באתלטיקו מדריד מלה ליגה.
ב-2 במאי 2010 ערך את הופעת הבכורה שלו במועדון, בהפסד 3-1 לסביליה במסגרת המחזור ה-35 בליגה לעונת 2009/2010. בסך הכל ערך ארבע הופעות ליגה במדי המועדון.
בהמשך שיחק בקבוצות רקראטיבו ולבה, נומנסיה, הרקולס, ריאל מדריד קסטיליה וריאל סרגוסה במסגרת הליגה הספרדית השנייה.
ב-15 ביולי 2017 חתם קבררה על חוזה לשלוש עונות בקרוטונה מהסרייה א'.
ב-12 באוגוסט ערך את הופעת הבכורה שלו במועדון, בניצחון 2-1 על פיאצ'נצה במסגרת הסיבוב השלישי של קופה איטליה לעונת .
ב-20 באוגוסט ערך את הופעת הבכורה שלו בליגה, בהפסד 3-0 למילאן במסגרת המחזור הראשון לעונת 2017/2018. בסך הכל ערך קבררה חמש הופעות ליגה במדי המועדון.
ב-15 בינואר 2018 הושאל קבררה למשך חצי עונה לחטאפה מלה ליגה.
ב-7 ביולי חתם במועדון באופן קבוע.
ב-20 בינואר 2020 חתם קבררה על חוזה לארבע עונות וחצי באספניול מלה ליגה.
אליפות אורוגוואי (1): קלאוסורה 2009
לאדרו אנטונטי לופס (בספרדית: Leandro Antonetti López; נולד ב-13 בינואר 2003) הוא כדורגלן פוארטוריקני בעל אזרחות ספרדית המשחק באסטרלה דה אמדורה מליגת העל הפורטוגלית ובנבחרת פוארטו ריקו.
אנטונטי נולד במורסיה בעת שאביו שיחק בספרד בליגת הכדורעף המקומית.
אנטונטי התחיל לשחק כדורגל בקאוגס באירואה בפוארטו ריקו.
בהמשך שיחק גם בפוארטו ריקו סורף, צ'ובנטודה אורוסו ובקיץ הצטרף למחלקת הנוער של דפורטיבו לוגו.
באוקטובר הצטרף לקבוצת המילואים של המועדון ובעונתו הראשונה כבש 11 שערים ב-25 משחקי ליגה.
ב-20 במאי 2022 ערך את הופעת הבכורה שלו בקבוצה בהפסד 1-0 לריאל סרגוסה.
ב-30 באוגוסט 2024 חתם בסביליה והצטרף לקבוצת המילואים.
ב-25 בינואר 2025 ערך הופעת בכורה בקבוצה הבכירה של סביליה בלה ליגה בתיקו 1–1 נגד אספניול.
ב-1 בספטמבר 2025 חתם באסטרלה דה אמדורה מליגת העל הפורטוגלית.
ב-14 בספטמבר ערך הופעת בכורה בליגת העל הפורטוגלית בהפסד 0–2 לויטוריה דה גימראייש.
אנטונטי משחק כיום בנבחרת הנוער של פוארטו ריקו.
ב-9 ביוני 2022 ערך את הופעת הבכורה שלו בנבחרת הבוגרת בניצחון 0-3 נגד .
ב-23 במרץ 2023 הבקיע את שער הבכורה שלו בניצחון 1-3 נגד .
לאנה פודר (בבוסנית: Lana Pudar; נולדה ב-19 בינואר 2006) היא שחיינית בוסנית, זוכת מדליית ארד באליפות העולם בשחייה (דוחא 2024), זוכת מדליית ארד באליפות העולם בבריכת 25 מטר (אבו דאבי 2021), אלופת אירופה (רומא 2022) ואלופת עולם לנערות (נתניה 2023) במשחה ל-200 מטר פרפר.
זוכת מדליית ארד באליפות אירופה (רומא 2022) במשחה ל-100 מטר פרפר.
באולימפיאדת טוקיו (2020) סיימה במקום 19 במשחה ל-100 מטר פרפר בתוצאה של 58.32 שניות.
באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה היא זכתה במדליית ארד במשחה ל-100 מטר פרפר בשיא לאומי חדש של 2:04.88 דקות, אחרי ג'אנג יופיי מהרפובליקה העממית של סין (2:03.01 דקות) ושרלוט הוק מארצות הברית (2:04.35 דקות).
נוסף לכך, היא סיימה במקום שביעי במשחה ל-100 מטר פרפר בתוצאה של 56.51 שניות, בשלב חצי הגמר היא קבעה שיא לאומי חדש של 56.28 שניות ועלתה מהמקום השישי למשחה הגמר ובמקום 23 במשחה ל-50 מטר פרפר בתוצאה של 26.37 שניות.
באליפות אירופה שנערכה ברומא, איטליה באוגוסט היא זכתה בשתי מדליות, זהב וארד.
מדליית זהב במשחה ל-200 מטר פרפר בתוצאה של 2:06.80 דקות, לפני הלנה רוסנדל באך מדנמרק (2:07.30 דקות) ואילריה קוזינטו מאיטליה (2:07.77 דקות) ומדליית ארד במשחה ל-100 מטר פרפר בתוצאה של 57.27 שניות, אחרי לואיז הנסון משוודיה (56.66 שניות) ומארי ווטל מצרפת (56.80 שניות).
באליפות העולם בבריכת 25 מטר שנערכה במלבורן, אוסטרליה ב-15 בדצמבר היא סיימה במקום חמישי במשחה ל-200 מטר פרפר בתוצאה של 2:05.23 דקות ובמקום עשירי במשחה ל-100 מטר פרפר בתוצאה של 56.71 שניות.
באליפות העולם שנערכה בפוקואוקה, יפן ביולי 2023 היא סיימה במקום רביעי במשחה ל-200 מטר פרפר בתוצאה של 2:07.05 דקות, בשלב חצי הגמר היא קבעה תוצאה של 2:06.60 דקות ועלתה ראשונה למשחה הגמר ובמקום עשירי במשחה ל-100 מטר פרפר בתוצאה של 57.34 שניות.
באליפות העולם לנוער שנערכה במכון וינגייט, בספטמבר אותה שנה היא זכתה ב-3 מדליות אישיות, 2 זהב ו-1 כסף והייתה לשחיינית המצטיינת באליפות.
מדליות זהב במשחה ל-100 מטר פרפר בתוצאה של 57.77 שניות ובמשחה ל-200 מטר פרפר בשיא אליפות חדש של 2:07.20 דקות ומדליית כסף במשחה ל-50 מטר פרפר בתוצאה של 26.26 שניות, אחרי ליה שאקלי מארצות הברית (26.20 שניות).
באליפות העולם שנערכה בדוחא בפברואר 2024 זכתה במדליית ארד במשחה ל-200 מטר פרפר בתוצאה של 2:07.92 דקות, אחרי לורה סטיבנס מהממלכה המאוחדת (2:07.35 דקות) והלנה רוזנדהל באך מדנמרק (2:07.44 דקות).
באליפות אירופה שנערכה בבלגרד ביוני זכתה במדליית כסף במשחה ל-200 מטר פרפר בתוצאה של 2:08:15 דקות.
היא סיימה במקום שמיני במשחה ל-100 מטר פרפר בתוצאה של 59.01 שניות.
באולימפיאדת פריז סיימה במקום 12 במשחה ל-200 מטר פרפר בתוצאה של 2:08.74 דקות ובמקום 17 במשחה ל-100 מטר פרפר בתוצאה של 57.97 שניות.
200 מטר פרפר: 2:04.55 דקות (2023), שיא בוסניה והרצגובינה, שיא אירופה לנערות
לַאנגְר היא גבינה צרפתית מרמת לאנגר שבאזור שמפאן-ארדן.
היא בעלת הסמכה של כינוי מקור מבוקר צרפתי (Appellation d'origine contrôlée - AOC) מאז 1991.
לאנגר היא גבינה מחלב פרה, בצורה גלילית, במשקל של כ-180 גרם.
תוך הגבינה (הפטה) המרכזי רך, בצבע קרמי ומעט מתפורר, הגבינה מוקפת בקליפה לבנה של פניציליום קנדידום.
זוהי גבינה פחות חריפה מאפואס המתחרה המקומית שלה.
מומלץ לאכול אותה בין מאי לבין אוגוסט לאחר 5 שבועות של יישון, אבל היא מצוינת כבר ממרץ עד דצמבר.
לַאנְדיֶיגֶר (מילולית "צייד הארץ") הוא נקניק מיובש למחצה המיוצר באופן מסורתי בדרום גרמניה, אוסטריה, שווייץ ואלזס.
הוא פופולרי כחטיף במהלך פעילויות כגון טיולים רגליים.
יש לו גם היסטוריה כאוכל לחיילים כי הוא נשמר ללא קירור ומגיע במנות חד פעמיות.
כארוחה, ניתן גם להרתיח נקניק לאנדייגר ולהגיש עם תפוחי אדמה וירקות טריים.
לפי המילון הגרמני השווייצרי, השם Landjäger נגזר אולי מביטוי הניב Lang tige(n) שפירושו "מעושן במשך זמן רב" "מיובש באוויר במשך זמן רב".
הפרשנות המחודשת ההומוריסטית במובן של "שוטרים רכובים" עשויה להיות בהשראת השוואת הנוקשות של הנקניק עם הנוקשות הצבאית הנתפסת של שוטר.
השמות האלזסיים והצרפתיים לנקניק מעושן באוויר, Gendarm וכן Gendarme בהתאמה הם ככל הנראה תרגומים של השם הגרמני בעל האטימולוגיה העממית (ז'נדרם, שוטר).
המילה "ייגר" כתרגום ישיר ופשוט מגרמנית משמעה "צייד".
זה יכול להסביר את הפופולריות המחודשת של הנקניק בחלקים הצפוניים והמיושבים בתושבים בעלי מוצא גרמני של ארצות הברית.
ציידים מסורים רואים ב-landjägers כמזון לציידים שלוקחים לצייד כדי להמשיך את המסורות הקשורות לאורח חיים מדורות קודמים של ציידים.
נקניקים חצי מיובשים דומים מאוד הם אלה המכונים Salamini italiani alla cacciatora (בתרגום: "נקניקוני ציידים איטלקי") מיוצרים באופן מסורתי במרכז ובצפון איטליה.
נקניק לאנדייגר עשוי ממנות שוות בערך של בשר בקר ובשר חזיר עם שומן חזיר, סוכר, יין אדום ותבלינים, כגון קימל, פלפל שחור, זרעי כוסברה ושום.
כל אחד מהם 15–20 ס"מ באורך, עשוי בקישורים של שניים.
לפני העישון והייבוש, הם נלחצים לתבנית, מה שנותן להם את חתך הרוחב המלבני האופייני שלהם של כ-2.5 ס"מ.
בדרך כלל, זוג לאנדייגר שוקל כ-100 גרם ומכיל כ-516 קק"ל.
באוסטריה, לאנדייגר עשוי לפעמים מבשר סוס .
לאנדק הוא מחוז במערב מדינת טירול שבאוסטריה.
לאנדר פאיס טניסאי עבר הודי.
הוא זכה להצלחות בתחרויות זוגות גברים וזוגות מעורבים בהם זכה 18 פעמים בתחרויות גראנד סלאם לרבות זכייה ב"גראנד סלאם" בתחרות זוגות מעורבים וזוגות גברים על ניצחון בכול 4 התחרויות.
הוא הטנסיאי היחיד ונציג הודו היחיד שהשתתף ב-7 אולימפידות (זכה במדליית ארד).
הוא ניצח באליפות וימבלדון ואליפות צרפת הפתוחה ב-3 עשורים שונים.
לאנדר פאיס נולד בשנת 1973 בקולקטה.
אביו היה שחקן הוקי שדה ואמו שיחקה כדורסל.
הם היו חברי משלחת חודו לאולימפיאדת מינכן.
פאיס החל לשחק טניס בגיל צעיר.
הוא ניצח בתחרויות לצעירים באליפות ארצות הברית הפתוחה ואליפות וימבלדון.
בשנת 1991 הוא החל לשחק באופן מקצועי.
בספטמבר 1995 הוא התחיל לשחק בתחרויות זוגות לצד מאהש בהופאטי.
בשנת 1999 זוג בהופאטי/פאיס הגיעו לגמר אליפות צרפת הפתוחה 1999 וניצחו באליפות וימבלדון 1999. באותה שנה הם הפסידו במשחק הגמר של אליפות ארצות הברית הפתוחה 1999 ואליפות אוסטרליה הפתוחה 1999. בשנת 2001 הם ניצחו פעם נוספת באליפות צרפת הפתוחה.
בהמשך עם פרטנרים אחרים פאיס ניצח באליפות וימבלדון ובאליפות ארצות הברית הפתוחה ובכך השלים "גראנד סלאם" בתחרויות זוגות גברים.
בסך הכול הוא ניצח 8 פעמים ועוד 8 פעמים הפסיד במשחק הגמר.
בתחרויות זוגות מעורבים ההצלחה הראשונה הייתה ניצחון באליפות וימבלדון 1999 לצד ליזה ריימונד.
הוא ניצח לצר פרטנריות נוספות לרבות מרטינה נברטילובה, קארה בלאק, מרטינה הינגיס וילנה וסנינה.
בסך הכול הוא ניצח 10 פעמים ועוד 8 פעמים הפסיד בגמר.
פאיס השלים "גראנד סלאם" בתחרות זוגות מעורבים.
פאיס היה חבר נבחרת גביע דייוויס של הודו משנת 1990 ועד לשנת 2011. הוא שיאן הנבחרת במספר קטגוריות.
פאיס השתתף 7 פעמים במשחקים האולימפיים.
למרות שהוא הצטיין כשחקן זוגות, המדליה היחידה הוא קיבל בתחרות הגברים - מדליית ארד אולימפיאדת 1996. באולימפיאדת 2004 הוא הגיע למקום הרביעי בתחרות זוגות גברים.
פאיס פרש מטניס בשנת 2020.
לפאיס הוענקו מספא עיטורים הודים.
בשנת 2024 פאיס נכלל בהיכל התהילה של הטניס.
לאנה לונגבירד היא סדרת הנפשה קנדית, שנוצרה על ידי טוני מיטשל ואנדרו פאוור בהפקת Zephyr Studios בשיתוף עם Copernicus Studios.
הסדרה שודרה לראשונה ב-CBC Gem ב-20 בדצמבר 2024 וב-Family Channel ב-12 בינואר 2025, והיא החלה להיות משודרת בקרטון נטוורק בבריטניה ב-3 בנובמבר 2025. בקרטון נטוורק באירופה באירופה, המזרח התיכון ואפריקה ב-8 בנובמבר 2025 והסדרה עלתה גם לשירות הסטרימינג "HBO Max" ב-10 בנובמבר 2025 (באירופה).
בישראל הסדרה שודרה לראשונה ב-3 בנובמבר 2025 בערוץ הילדים בדיבוב עברי.
לאנה לונגבירד היא יורשת בת 11 לספינת ההרפתקאות ווינד־ברייקר הגדולה.
יחד עם אביה הקפטן וצוות צבעוני ומצחיק, היא מפליגה בין עשרת הממדים, מגלה עולמות חדשים, מסתבכת בהרפתקאות קסומות - ותמיד לומדת מה המשמעות של להיות קפטנית אמיתית.
לאנה לונגבירד (Lana Longbeard) - ילדה בת 11 שמפליגה בין ממדים ביחד עם אבא שלה והחברים.
הלמט הוגו (Helmet Hugo) - כשצוות הסיפון מתמודד מול יריב קשוח, הם משגרים תרתי משמע את הוגו, כדור אנושי עם קסדה ועבר מסתורי.
גרטה (Greta) - ברברית עם נשמה של אמנית, גרטה מבצעת את כל התיקונים והתחזוקה של הספינה.
Chopov) - ציקלופ סגול וחלק מצוות הסיפון.
אנדר (Andar) - קפטן הסיפון ואבא של לאנה.
בוריאס (Boreas) - חלק מצוות הסיפון.
הדיבוב העברי בוים על ידי טליה ברקאי, והופק על ידי תומר קאופמן, טוני ברמן ואופק בר עוז.
שם הדמותמדבב/ת במקורמדבב/ת בעבריתלאנה לונגבירדליאנה בדויסיוון תםהלמט הוגודייב מקריידן שצברגגרטהטמארה פרימןלורן סבירד"ר צ'ופובג'ורדן סטנלידור סרוגואנדרקמרון מקלאודיורם יוספסברגבוריאסקודי אלכסנדרנועם טלהורטיוס הופנסטנסלא ידוערז וקנין
בנוסף, השתתפו בדיבוב העברי גם: מתי אטלס, מייה קדוש וטליה ברקאי.
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון15220 בדצמבר 202428 בנובמבר 20253 בנובמבר 202514 בינואר 2026
בפברואר 2014, טוני מיטשל התחיל לעבוד על הסדרה, כפי שציין בפוסט שהעלה ברשתות החברתיות.
מאוחר יותר דווח שהוא, יחד עם אנדרו פאוור ודילן אדוארד, יצרו את הסדרה.
ביוני 2021 נודע ש־Zephyr Animation וההפקות לילדים של APC, חתמו על חוזה פיתוח משותף עם Super RTL שבגרמניה.
לפי החוזה, שתי החברות יפתחו יחד את הסדרה, שמיועדת לילדים בגילאי 6–9. באותה תקופה, ג'סיקה בורוטסקי הייתה במאית הסדרה, ודייוויד סאוארוויין ופול ריג היו המפיקים.
עם זאת, מאוחר יותר הודיעו שהבימוי יועבר לפרנז קירשנר והפיתוח לסדרה יבוצע על ידי בלג'יט ראי.
בספטמבר 2022 "Animation Magazine" דיווח ש-Zephyr Animation משלימה את המימון לסדרה, סדרת האנימציה הדו-ממדית הראשונה שלה, בשיתוף הפקה עם Copernicus Studios, ושההפקה תתחיל לפני סוף 2022, תוך כדי שכבר סוכמו זכויות השידור הראשונות.
בהתחלה הודיעו שהסדרה תתחיל בהפקה ב-2021, אך מאוחר יותר, בפסטיבל סרטי האנימציה הבין-לאומי אנסי ביוני 2023, הודיעה APC Kids שההפקה החלה לאחרונה.
ביוני 2023 הודיעו ש-Zephyr Animation מכרה לראשונה את זכויות השידור של הסדרה לחברת ההפקה "האחים וורנר", ל-Super RTL באירופה, ל-Gulli בצרפת ול-CBC בקנדה, בעוד ש-APC Kids המשיכה להחזיק בזכויות ההפצה העולמיות של הסדרה.
באפריל 2024 הודיעו שהסדרה נהנית מהתמיכה של קרן "CMF-Shaw Rocket", שתומכת בסדרות אנימציה.
למעשה, הסדרה קיבלה מימון ממנה כבר בשנת 2021. באוקטובר 2024 פורסם מדריך TV Kids 2024/2025 של World Screen, שבו מנכ"ל APC Kids, ליאונל מרטי, אמר שהם "נרגשים להשיק" את הסדרה ב-MIPCOM וב-MIPJunior.
הודיעו שהסדרה הוזמנה לעונה ראשונה שתכלול 52 פרקים.
במקור, הסדרה הייתה מתוכננת לצאת בשנת 2023, אך זה לא קרה.
הסדרה שודרה לראשונה ב-CBC Gem ב-20 בדצמבר 2024 וב-Family Channel ב-12 בינואר 2025. היה גם אפשר לצפות בסדרה בערוץ היוטיוב של CBC Kids.
הסדרה מתוכננת להיות משודרת גם ב-RTL Super, Gulli ובפלטפורמה לא מוכרת בבעלות חברת ההפקה "האחים וורנר", במהלך הרבעון הכספי השני של 2025.
לסדרה יצאה גם משחק מחשב בשם "Lana Longbeard and the Golden Stacks", עם שלב הדמו שהתחיל בסוף ינואר 2025.
לאנס ארמסטרונג הוא רוכב אופני כביש אמריקאי מקצועי (פרש ב-2011).
נחשב בעבר לאחד מגדולי רוכבי האופניים בכל הזמנים.
נודע במיוחד מכיוון שהחלים מסרטן אשכים בשלב מתקדם, ולאחר מכן קבע שיא וניצח שבע פעמים רצופות בתחרות הטור דה פראנס בשנים 1999 עד 2005.
ב-24 באוגוסט 2012 החליטה הרשות האמריקנית למלחמה בסמים בספורט לשלול את תואריו מתאריך 1 באוגוסט 1998 ולהשעותו לצמיתות, אך דרשה את אישורם של ארגוני ספורט בינלאומיים אחרים לשם מתן תוקף לשלילה של תואריו.
ארמסטרונג לא ערער על ההחלטה, שנבעה, כפי שטען באותה עת, מ"ציד מכשפות" נגדו.
ב-22 באוקטובר 2012 הודיע האיגוד הבינלאומי לאופניים שהוא מקבל את מסקנות דו"ח הרשות האמריקנית למלחמה בסמים בספורט, ואישר את שלילת כל תואריו של ארמסטרונג, החל מ-1 באוגוסט 1998. ב-17 בינואר 2013 הודה ארמסטרונג בשימוש בסמים בכל שבע זכיותיו בטור דה פראנס.
ארמסטרונג נולד בעיירה פלאנו שבמדינת טקסס שבארצות הברית בשם לאנס אדוורד גנדרסון.
שמה של אמו הוא לינדה מוניהם ושם אביו הוא אדי גנדרסון.
האב, גנדרסון, נטש את משפחתו כאשר היה לאנס בן שנתיים בלבד.
זמן קצר לאחר מכן נישאה אימו לטרי קית' ארמסטרונג שב-1974 אימץ את לאנס הצעיר באופן רשמי ונתן לו את שם משפחתו.
הדמות הבולטת בחינוכו של ארמסטרונג בשנות חייו הראשונות הייתה אימו.
בבגרותו יטען ארמסטרונג כי אופייה הנחוש והעצמאי היה למקור ההשראה העיקרי שלו כילד.
קריירת הספורט של ארמסטרונג החלה בתחרויות טריאתלון.
כישרונו של ארמסטרונג בלט במיוחד, וכבר בגיל 13 הוא החל לנצח במספר תחרויות לבוגרים.
במהרה הפך למדורג מספר אחד בספורט בקרב קבוצת הגיל שלו.
בגיל 16 הפך למתחרה טריאתלון מקצועי ועד גיל 19 זכה במספר תארים בתחרויות לאומיות.
במהרה התברר כי כישרונו המיוחד של ארמסטרונג הוא כרוכב אופניים, במיוחד לאחר שניצח באליפות ארצות הברית במרוץ כביש לחובבים, והוא החליט להפנות את מרב מאמציו לעבר תחום זה.
ב-1992 זכה ארמסטרונג לייצג את ארצות הברית באולימפיאדת ברצלונה והגיע למקום ה-14. בשנה זו פנה לקריירה מקצוענית ברכיבת אופניים במסגרת קבוצת מוטורולה.
בשנת 1993 זכה ארמסטרונג לפרסום עולמי כשהיה לרוכב הצעיר ביותר שזכה (מאז סיום מלחמת העולם השנייה) באחד השלבים בטור דה פראנס, ולרוכב הצעיר ביותר בהיסטוריה שניצח באליפות העולם במרוץ כביש.
באותה שנה ניצח גם באליפות ארצות הברית.
בשנים הבאות המשיך ארמסטרונג וזכה בהישגים נאים שהוכיחו כי מדובר ברוכב מבטיח במיוחד.
ב-1995 ניצח במרוץ החד-יומי, קלאסיקה סן סבסטיאן (לאחר שבשנה הקודמת הגיע רק למקום השני), והיה בכך לרוכב האמריקאי הראשון שניצח במרוץ שהשתייך לסבב הגביע העולמי.
באותה שנה ניצח במרוץ ה"טור דופונט", שהיה באותה תקופה מרוץ האופניים הגדול ביותר בארצות הברית.
ארמסטרונג חזר על ניצחון זה ב-1996, והוסיף לכך גם זכייה במרוץ הקלאסי היוקרתי פלש ואלון באותה השנה.
למרות הישגים אלה טען ארמסטרונג בשנים מאוחרות יותר כי הוא היה עצלן ומפונק באותה תקופה, ולא השקיע בספורט האופניים את מיטב יכולתו.
לאחר התחלה טובה של עונת 1996, החל ארמסטרונג לחוש חולשה.
הוא פרש מהטור דה פראנס לאחר חמישה ימים.
מעט לאחר אולימפיאדת אטלנטה בשנת 1996, שבה השיג תוצאות מאכזבות, בעת ששהה בביתו, הרגיש טשטוש בראייה, החל לסבול מכאבי ראש והבחין כי אחד מאשכיו נפוח.
בהמשך אותו השבוע אובחן אצלו סרטן האשכים.
בבדיקות מקיפות יותר התברר כי הסרטן שלח גרורות לבטנו, ריאותיו וראשו.
מעט לפני כן, עזב ארמסטרונג את קבוצת מוטורולה האמריקאית וחתם על חוזה עם קבוצת "קופידיס" הצרפתית.
ארמסטרונג שוחרר מסגל הקבוצה לאחר החלמתו מהמחלה, ולטענתו, גילתה כלפיו הקבוצה הצרפתית יחס משפיל.
מצבו הרפואי היה חמור כל כך, עד שנותח מיד למחרת האבחון.
בפרק זמן זעום זה המשיך הסרטן להתפשט כך שרופאיו רצו שיתחיל טיפולים כימותרפיים כבר ביום המחרת.
ארמסטרונג הקפיא זרע, כיוון שכבר עם גילוי הסרטן החלה להיפגם הפוריות שלו.
ארמסטרונג עבר מספר ניתוחים להסרת גידולים מראשו (שהתגלו כנקרוטיים), הסרת אשך, וסדרה ארוכה וקשה של טיפולי כימותרפיה.
הוא הקפיד לבחור בטיפולים שלא יפגעו בריאותיו, גם אם פירוש הדבר היה טיפולים קשים ומסוכנים יותר, והמשיך לרכוב על אופניו (וכשלא היה יכול לרכוב על אופניים רגילים התאמן באופני כושר) במשך כל תקופת הטיפולים.
בספר שכתב לאחר מכן ("בחזרה לחיים - זה לא רק סיפור על אופניים", יצא בעברית בהוצאת "מטר") ארמסטרונג מתאר את הקשיים שהיו כרוכים בהתמודדות עם המחלה ועם ההחלטה להמשיך ולעסוק בספורט.
בפסקה זו נעשה שימוש במונחים השייכים למרוצי אופנים.
להסברים על המושגים השונים ראו מרוץ אופני כביש-מונחים.
בשנת 1997, לאחר שהחלים מהסרטן, חיפש ארמסטרונג דרך לחזור לעיסוק מקצועני ברכיבה על אופניים.
לאחר מספר דחיות מהקבוצות הנחשבות ביותר בארצות הברית, הסכימה קבוצת הרוכבים של שירות הדואר של ארצות הברית (U.S.
הוא חזר לרכיבה בתחילת עונת 1998, והצליח להתמודד עם הקשיים שבחזרה על ידי יציאה למחנה אימונים.
בספטמבר 1998 השתתף בטור הספרדי וואלטה אספניה וסיים במקום הרביעי בדירוג הכללי.
הישג זה סימן שתי נקודות חשובות.
הראשונה - ארמסטרונג חזר לשורה הראשונה של הרוכבים בעולם והשנייה - ארמסטרונג עבר לקבוצה שהתמחותה במרוצים ארוכים דוגמת הטור דה פראנס, וזאת, בניגוד להתמחות שלו, לפני מחלתו, במרוצים חד-יומיים או בקטעים בודדים בתוך מרוצי קטעים.
כבר בפרולוג (השלב הראשון במרוץ) הראה ארמסטרונג את כוונותיו כשניצח בשלב וגבר על יריביו העיקריים.
בשלב מס' 2 אירעה נפילה בדבוקת הרוכבים.
ארמסטרונג הצליח להימנע מהנפילה ההמונית, אך יריבו העיקרי אלכס צילה היה מעורב בנפילה וצבר בעקבות זאת פיגור של 6 דקות.
ארמסטרונג חזר ללבוש את החולצה הצהובה (הפרס למוביל בדירוג הכללי) לאחר שניצח בשלב השמיני שהיה נגד השעון.
בשלב התשיעי שהסתיים בפסגה בססטרייה שבאלפים האיטלקיים ניצח ארמסטרונג בצורה מרשימה ביותר במזג אוויר קשה ולמחרת, שמר על יתרונו בשלב שהסתיים באלפ ד'ואז.
משם ועד הסיום בפריז הוכיח ארמסטרונג כי איש אינו יכול לשבור אותו וזכה גם בשלב נוסף, גם הוא נגד השעון.
שני סיים צילה ושלישי פרננדו אסקרטין.
לפני מרוץ זה סומן יאן אולריך הגרמני, שזכה בטור דה פראנס ב-1997 ובסגנות בטור דה פראנס של 1998 (ונעדר מהמרוץ ב-1999), כמתחרהו העיקרי של ארמסטרונג.
בשלב העשירי, שהיה השלב ההררי הראשון והסתיים בפסגת הוטאקאם שבפירנאים, נקט ארמסטרונג בטקטיקה הקבועה שלו: התקפה רצחנית בשלב ההרים הראשון שמסתיים בפסגה ויצירת פער על מתחריו העיקריים.
ארמסטרונג הצליח ליצור פער של מעל ל-4 דקות מאולריך ועבר ללבוש את החולצה הצהובה.
בשלב הררי נוסף שהיה באלפים נקלע ארמסטרונג למצוקה ופיגר אחרי מתחריו, אולם הצליח לשמור על פיגור קטן יחסית, לא איבד את ההובלה בדירוג הכללי, ועד לסיום בפריז נשארה חולצת המוביל על כתפיו.
בשנה זו הסתפק ארמסטרונג בניצחון בשלב אחד בלבד לעומת ארבעה בשנה הקודמת.
שני סיים אולריך ושלישי חוסבה בלוקי הספרדי.
כיריבים המסוכנים סומנו לפני המרוץ שוב, אולריך ובלוקי.
בשלב החמישי, שבו התקיים מרוץ קבוצתי נגד השעון, החליקו שני רוכבים מקבוצתו של ארמסטרונג על הכביש הרטוב.
למרות הסיכון שבכך, החליטו ארמסטרונג והמנהל הספורטיבי של הקבוצה לחכות לשני הרוכבים, דבר שהביא בסיום השלב לפיגור של ארמסטרונג מול בלוקי.